शाहपुरा | शहर के बसस्टैंड स्थित गिरधर कॉम्प्लेक्स के बाहर खड़ी एक बाइक चोरी हो गई। चोरी की सूचना पर पुलिस ने नाकाबंदी भी करवाई, लेकिन चोरों का कोई पता नहीं चला। पीड़ित प्रकाश चन्द शर्मा पुत्र मदन लाल शर्मा ने बताया कि वह गिरधर कॉम्प्लेक्स के बाहर अपनी बाइक खड़ी करके अंदर चला गया था। थोड़ी देर बाद बाहर आकर देखा तो बाइक गायब मिली। इस पर उसने पुलिस को सूचना दी। पुलिस मामले की जांच कर रही है।